Downloaded from YTS.MX
Official YIFY movies site: YTS.MX
Следва "Ватерло" на АББА от Швеция.
Тя страшно много ми липсва.
Мисля за нея постоянно, всеки ден.
Агнета Фелтскуг!
Имате ли любимо облекло?
Да, аз лично обичам да съм с дънки и пуловер.
Двете с Фрид винаги сте зашеметяващо красиви.
Понякога си мисля...
...че ако го кажа на хората,
ще ме сметнат за лъжец.
Обичахме се.
Искаме АББА! Искаме АББА!
Мисля, че боготворенето от страна на феновете е тяхна фантазия.
Някои крайни фенове наистина си вярват, че познават звездите.
Получаваме куп писма и странни предмети от хора, които не са съвсем добре.
Това категорично е боготворене в най-крайната му форма.
Той беше от онези, които най-горещо обичаха АББА.
Още като осемгодишно хлапе си е решил, че я иска.
Това е човек, който е отишъл твърде далеч в страстта си.
Дебненето е проява на нежелана фиксация и маниакално поведение.
Изключително опасно е.
Холандецът, който няколко месеца следваше и тормозеше Агнета Фелтскуг,
днес беше обвинен в съда в Солна.
Красива блондинка, нападната от ужасен грозник...
Но всяка история има две страни.
Тя ми писа.
Ето го доказателството, че имахме чудесни отношения.
Любовната история, която си е съчинил, не е любов, а престъпление.
Мъжът, който ви преследваше, тормози ли ви още?
Не знам редно ли е да говоря за това. От съображения за сигурност.
Днес беше осъден за тормоз.
Рядко съм се сблъсквал с история
с такъв рязък обрат от еуфория към кошмар.
- Още ли я обичате? - Да, много.
НЕ ИЗПУСКАЙ ШАНСА
КУВОРДЕН, НИДЕРЛАНДИЯ
ДВАЙСЕТ И ДВЕ ГОДИНИ СЛЕД ПРИСЪДАТА
"Здравей, Агнета.
Никога няма да пусна това писмо и ти никога няма да го прочетеш.
Но въпреки това ми е приятно да ти пиша.
В Куворден няма нищо ново.
Още работя в склада.
Не го мисли много, на мен така ми харесва.
Иначе щеше да ми остава време да мисля."
- Здравей. - Заповядай.
"Тръгнах на психотерапевт.
Днес говорихме за теб и за нашата връзка.
Той не можеше да разбере защо нещата са се развили така.
Не знаех какво да му отговоря.
Защо ти скъса с мен?"
Темата е много болезнена.
Защото...
Не е приключило.
Поне за мен.
Работата е там, че имах връзка с жена, която е известна.
А тази жена продължава да отрича, че сме имали връзка.
Вестниците отново пишат за мен.
Навсякъде четем: "Той ме преследва, съсипва ми живота".
Странно е, но като разказвам на хората, повечето си мислят,
че съм отявлен лъжец и че историята е невярна.
Действително е невероятно. Трудно е човек да го повярва.
- Не съм ли прав? - Имаш право на свое мнение.
Мъж от Нидерландия, при това не е Брад Пит все пак...
Как да повярва човек, че се е случило? Това е нещо специално.
Когато чух за него, не знаех почти нищо.
Бях си създал представа. Не мислех, че е бил близък с нея.
Бях любопитен каква е истината.
Цялата истина, не писаното в пресата.
НЕЛ АПЪЛ, СЪУЧЕНИЧКА
В основното училище бях в един клас с Герт ван дер Граф.
Помня го като тихо момче, затворено.
Не си го спомням. Сигурно защото беше незабележим.
Но и така да е, може да помниш някого. Странно е.
ЯНЕ ВАН ЕС, СЪУЧЕНИЧКА
Сигурно и за него е било трудно.
Като малък нямах много приятели.
Дистанцирах се от останалите.
Бях на осем, когато си взех костенурка - Брам.
Щом се приберях от училище, нахранвах я.
Давах й кайма, червей или нещо друго.
Брам беше мой приятел. Привързах се към него.
Никога не ме изоставяше.
Сестра ми водеше вкъщи съученички, играеха,
но аз винаги бях сам, отделен в стаята си.
Играех си с моите неща или слушах музика.
Добър вечер, дами и господа.
Добре дошли на 19-ия песенен конкурс "Евровизия".
Спомням си, че бях на осем.
Татко седеше на дивана, гледахме "Евровизия".
Първа беше песента на Англия, после - на Франция.
И дойде редът на Швеция.
Минаваме към Швеция, най-голямата от скандинавските страни.
Виждаме улици, но страната е планинска, има много езера и гори.
Пълно е с руси викинги и това е причина да е идеално място за снимки.
Това е групата АББА и ако съдиите бяха само мъже,
щеше да получи много гласове, а сега ще видите и защо.
Следва песента "Ватерло".
Спомням си, че Агнета и Фрид се спуснаха по някакви стълби.
И запяха "Ватерло".
Слушал съм песента сто хиляди пъти.
Онази вечер животът ми се промени.
Пред мен се откри нов свят.
Бях пленник на очите на Агнета.
Онези прекрасни сини очи.
Бяха красива гледка, тези нейни очи.
Песента страшно ми хареса и започнах да припявам "Ватерло, Ватерло".
Пеех ли, пеех "Ватерло, Ватерло..."
Накрая баща ми каза: "Стига! Ще ме побъркаш с това "Ватерло"!".
Победител в песенния конкурс "Евровизия" за 1974 г.
е шведската песен "Ватерло" в изпълнение на АББА.
АББА спечели и аз бях безумно щастлив.
От онази вечер насетне бях луд по АББА.
След края на конкурса
отидох в стаята си и се опитах да намеря по радиото "Ватерло", за да я чуя.
За следващото изпълнение искате ли да се присъедините?
Ще чуем песента "Ватерло".
Когато АББА е на сцена, е истинска магия, нещо невероятно.
Песента е страхотна, свежа, веднага я запяваш. А самите те са страхотни.
Песента победител е на шведите от АББА. "Ватерло" е върхът.
"Евровизия" бе идеалната ракета носител да ги изстреля към световна слава.
И ето ни на старта. Ракетата излита. Вълнението е огромно.
Това е групата АББА, а песента им, която всички чакат, е на първа позиция.
През 70-те години всички бяха луднали по АББА.
Групата имаше милиони фенове по света.
В Австралия тв зрителите на АББА са повече,
отколкото на кацането на първия човек на Луната.
Те имаха всичко.
Ексцентрични мъже, разкошни мадами, жестока музика. Неустоима комбинация.
АББА вече продава стотици хиляди плочи в Съединените щати.
Обикаляха по турнета, обираха овациите, завладяваха Америка, пленяваха света.
Славата им нямаше граници.
Гордеем се с това, което постигнахме.
Искаме светът да го знае.
Те бяха новите "Бийтълс".
Какво е чувството да си идол?
Изтощена съм!
Герт забелязва Агнета още като съвсем малък.
Привличат го красотата й и онова, на което певицата е символ.
Но в основата не е това, че тя е страхотна певица,
не е харесването на музиката на групата, не, фокусът е върху самата нея.
Герт е бил влюбен в Агнета от осемгодишен.
От такава мания трудно се отърсваш.
Ето колекция дискове.
Целият шведски репертоар на Агнета.
Имам и много шведски филми.
Преди 15 г. написах книгата "Фенове" за идолопоклонничеството и маниите.
Тогава се запознах с Герт ван дер Граф.
Имам и няколко тениски.
Всичко, което имам, е шведско.
Интервюирах Граф в течение на три дена.
Една от причините да напиша "Фенове" е,
че самият аз съм бил фен на много артисти.
Затова донякъде разбирах тази негова екстремна отдаденост.
Стаята ми беше на тавана. Там намирах уединение.
Започнах да събирам информация, свързана с АББА и с Швеция.
Колекционирах предмети, четях списания и гледах шведска телевизия.
"Емил от Льонеберя", "Пипи Дългото чорапче"...
Герт обича Швеция с една идеализирана представа за нея,
основаваща се на книгите на Астрид Линдгрен.
Харесвах "Волво", "Сааб", "Сканиа", камионите "Волво",
"Електролукс", ИКЕА, "Хускварна"...
Обичах шведска храна.
Солсбъри стек, бърз стек, хотдог, колбасите "Фалукорв"...
Харесвах всичко, свързано с Швеция и с АББА.
Състояние, сравнимо с това на хора, които, усетили празнота в душата си,
откриват Исус.
Групата може би се е превърнала в заместител на семейството, приятелите.
Момчето не е имало приятели, само костенурката.
Вглъбявало се е в записите,
потапяло се е в бляскавия свят, представян от АББА.
Открил е нещо, в което да се фокусира, да се фиксира и за което да фантазира.
От това се е стигнало до фиксация, самоизмама, фантазия.
За него музиката на АББА е била лекарство.
Целебна за душата му.
А Агнета се е превърнала в мания, в негова любов, в обект за боготворене.
Когато бях тийнейджър, съучениците ми започнаха да излизат с гаджета.
Аз се прибирах вкъщи и слушах АББА.
Все повече се интересувах от Агнета.
Нека новата година донесе много щастие на всички наши холандски зрители.
- От Фрид. - От Бени.
- И от Бьорн. - И от Агнета.
Дълбоко в себе си усещах как се заинтригувам от Агнета.
Тя е наистина изключителна.
Къде се запознахте? Или е дълга история?
Много дълга история!
Първо аз се запознах с Бьорн, после Фрид - с Бени. После се събрахме.
- Сформирахте четворката. - Но първо бяхме приятели.
Агнета беше първата ми голяма любов.
За съжаление, беше омъжена за Бьорн.
Винаги сте разгласявали...
От самото начало държите да се знае, че сте две семейни двойки.
Представете си тясно свързани хора, които не само пеят и изнасят концерти,
но са и брачна двойка!
Вечер го няма познатото: "Как мина денят ти?".
Не, заедно в студиото, на запис, на турне, пеят, карат се...
Напрегнато е.
Личният живот на Агнета и Бьорн изглежда сериозно разклатен
и журналистите все по-често се питат ще има ли развод.
Виждате, отношенията ни са приятелски.
През 1979 г. тя се разведе с Бьорн.
Няма да го обсъждаме повече. Поне аз не искам.
Тогава видях възможност да потърся по-близък контакт с нея.
С Герт членувахме във фен клуб на АББА.
ЛЕНЕ, ЗАДОЧНА ПРИЯТЕЛКА НА ГЕРТ
Той беше един от многото, с които си пишех.
Само Агнета му беше в главата.
Аз пък бях голям фен на Фрид, тя беше моят идол.
Така че имахме много за обсъждане.
Но за него съществуваше само Агнета.
Целта му беше да се запознаят.
Първото писмо написах от Холандия.
Тогава още не знаех шведски и се опитах да пиша на английски,
бях учил малко в училище.
Не знаех адреса й и надписах плика: "За АББА, Агнета, Швеция".
Не получих отговор и продължих да пиша,
надявайки се да ми отговори.
Повечето фенове се държат нормално.
Облепват стаите си с плакати, ходят по концерти,
надяват се да видят там идолите си, да вземат снимка, автограф...
И това им е достатъчно. Но не и за Герт.
Да си фен на изпълнител, е част от порастването и дори е полезно.
Дава ти усещане за принадлежност - към група, колектив, и за споделеност.
Проблем става, когато вече не си фен, а фанатик.
Тогава нещата се развиват стремглаво и отвъд разумните граници.
Заповядайте, седнете.
В пресата е пълно със статии, че в крайна сметка ще се разделите.
- Но няма, така ли? - Няма.
- Отказвате ли се, или продължавате? - От самото начало ни питат това.
Кога ще прекратим, кога ще се разпадне АББА...
Отговорът продължава да е труден.
Казахме, че ще продължаваме, докато е забавно
и докато имаме какво да дадем като музика.
РАЗПАДА ЛИ СЕ АББА?
Фактът е, че в групата са били две семейни двойки, които се развеждат.
Следователно няма вече група.
Краят на двата брака сложи край и на АББА.
Много тъжен период.
Да имаш невероятна, вълнуваща кариера и огромен успех в музикалния бизнес,
а после да се разпаднете не само като група, но и като двойки...
За тях е било кошмар.
Ужасно е било и за феновете им.
Когато през 1982 г. АББА се разпада, Герт е дълбоко съкрушен.
Но после научава, че Агнета Фелтскуг планира самостоятелна кариера.
- Добре дошли във Великобритания. - Благодаря.
Идвате да представите албум, който излиза по-късно този месец.
Албумът ще излезе в края на май. Озаглавен е "Обвий ме с ръце".
Като нищо!
Тя прави рекламно турне из Европа и има участие в холандска тв програма.
Знаех, че предстои посещение на Агнета.
Но нашите не ми позволиха да ида.
Избягах от училище, яхнах колелото и въртях педалите с все сила
около 50 километра до Алсмер.
Здравей. Добре дошла в Холандия, Агнета.
За нас е огромна чест да ни гостуваш в това предаване.
Много се радвам, че съм тук.
И ето я - истинска, пред мен.
На живо в РАИ - Агнета Фелтскуг.
Това беше най-върховната ми мечта.
Докато пееше, тя погледна към публиката.
Усетих, че гледа право в мен.
Погледна ме много особено.
- Обичаме те. - И аз ви обичам.
Исках да се доближа повече до нея.
В онзи момент реших, че един ден ще отида в Швеция.
И ще я търся.
Самозаблудите на дебнещия тип се превръщат в сюжети,
които той върти в ума, фантазира.
Тръгва се от: "Погледна ме в залата! Значи се оглежда за мен, търси ме."
И в главата на човека се ражда история.
И ето че в съзнанието му чувствата, които е изпитвал, се бетонират.
Той е решен да привлече вниманието й и да спечели любовта й.
Нямах пари, нямах кола, нито поне шофьорска книжка.
И не говорех шведски.
Положих огромни усилия да постигна мечтата си.
Герт е събирал вторични суровини, работил е в сладкарница, в склад.
Пестял е всяка монета, не си е позволявал разхищения.
Всичко с една цел - да отиде в Швеция.
Посветил е цялото си съществуване на това да стигне до тази жена.
Смисълът на живота му е бил да е с нея.
Просто се е впуснал в това. "Нямам какво да губя.
Отивам да се запознаем. Пък ще видим!"
Изкарах шофьорска книжка, купих си волво, вземах уроци по шведски.
Отне много години, но когато бях на 28, вече можех да сбъдна мечтата си.
Тя е известна, преуспяваща и красива.
Той е особняк от Холандия.
Шансът за романс е никакъв.
Точно нулев.
Нали гледаш "Ватерло", клипове на АББА, концертите им...
Вероятността да имаш връзка с тази жена е едно на 10 милиона.
Нещо невероятно е.
Чувствах се великолепно и ми идеше да целуна земята, като пристигнах.
Най-сетне бях в страната от мечтите си.
Когато за пръв път отидох в Швеция, имах същата такава карта.
Стигнах до Халмстад и оттам хванах Е6 към Гьотеборг.
Шофирал по западното крайбрежие.
Бил чул, че Агнета има къща близо до границата с Норвегия.
Което не е било вярно.
Обикалял град по град Швеция
и във всеки от тях прелиствал телефонния му указател,
за да търси абонат с името Фелтскуг.
Накрая стига в Йоншьопинг, родния град на Агнета Фелтскуг.
Надявах се да я открия там.
Намерих адрес на Агнета Фелтскуг.
Не можех да повярвам!
Купих цветя и шоколад и отидох до мястото.
Звъннах на вратата и зачаках. Бях адски притеснен.
Вратата се отвори и...
Беше друга Агнета.
Разочарованието беше голямо, но пък се запознах с друг фен на АББА.
От нея разбрах, че Агнета живее в Стокхолм.
Стокхолм беше прекрасен - древен град, но същевременно модерен.
Но беше огромен, много по-голям, отколкото очаквах.
Когато осъзнах колко голям е Стокхолм, започнах да се отчайвам.
Постоянно се губех. Мислех, че е невъзможно да я открия.
Агнета живее на о. Екерьо, рядко ходи в Стокхолм.
Тя е от типа артисти уединени, заобиколени от митове като Грета Гарбо.
Ще прозвучи невероятно,
но съвсем случайно се озовах в "Скитехолм" - хотел на Екерьо.
Казва, че отишъл там, търсейки по-евтино настаняване,
а не защото е знаел, че Агнета Фелтскуг живее на Екерьо.
Твърди, че е попаднал там случайно.
Съвпадения не съществуват.
Такива хора планират как да достигнат по-близо, да имат личен контакт.
Да следят и да се доближат до кумира си, им дава живец и усещане за близост.
В хотела се заприказвах с барман.
Казах му, че съм фен на Агнета и я издирвам в Стокхолм.
Той взе писалка и започна да чертае карта.
Оказа се, че тя живее на 10 минути оттам.
Отидох с колата.
Герт шофира до огромното й имение. Впечатлява се от мястото, където живее.
Мисля, че е носел холандска гауда и няколко лалета.
Агнета тъкмо излизала с колата си и двамата едва не се сблъскали.
Герт си помислил: "Ами ако бях блъснал любимия си идол?".
Беше първата ни среща.
Изпитвах съжаление, че се случи така.
Може би беше в шок, уплашена.
Върнах се в хотела и пих кафе, за да се успокоя малко.
Чудех се как ли ще мине следващата среща.
Но ето че се случи.
Според Герт са се срещнали на паркинга пред хотела.
Агнета била излязла на разходка, бил рожденият й ден.
Не вярвах на очите си.
Бях страшно изненадан, че се намираме на едно и също място.
Тя вървеше с един мъж. Не знаех кой е.
Чувствах се и щастлив, и тревожен.
Казах: "Честит рожден ден, Агнета".
По изражението й разбрах, че се зарадва.
По това време вече бях усетил, че помежду ни има нещо.
Незнайно как, бяхме здраво свързани.
Нещо между нас двамата припламна.
Погледнете го от страната на Агнета.
Фен й честити рождения ден.
Естествено, че ще отговори, и то - мило.
Но Герт го възприема по съвсем различен начин
и си фантазира какво означава жестът й.
При първата размяна на реплики Герт решава, че се е случила магия.
Трудно ми е да повярвам, че Агнета е изпитала нещо подобно.
Агнета Фелтскуг.
- Мисля, че не го очакваше? Изненада! - Да не би да падна?
Разбираемо е, че хората много харесват Агнета.
Тя е невероятен изпълнител.
Сигурна съм, че много момчета са си падали по нея.
Агнета трябваше да се примири, че харесват дупето й.
И русата й коса навярно.
Тези неща са хубави, но има други, далеч не толкова хубави.
Тя не е само куха красавица, напротив, много е талантлива.
Безспорно външният й вид е бляскав. Много попзвезди са красиви.
Но освен това тя е изключителен артист.
Колко време ви отне записването на албума?
- Мисля, че беше около две-три години. - Доста е.
Всички бяха влюбени в Агнета. Беше невероятен автор на песни.
Обичаме те!
- Благодаря. - Какво каза онази жена?
"Обичам те. Обичаме те."
Агнета Фелтскуг е една от иконите на Швеция за всички времена.
С чар, присъствие и външен вид тя остави дълбока следа в историята на музиката.
Казвам се Лиф Шулман. От 70-те години работя като журналист.
През годините, заради професията си, често съм контактувал с АББА.
Имали сме лични контакти по партита.
Спомням си едно -
видях Агнета да става и да отива на дансинга,
където танцуваха хората.
Стоеше там, тананикаше си и танцуваше в такт с музиката като останалите.
За мен тя беше велика певица, но ето я там - съвсем обикновена жена.
Обичаше да пее, да е на сцената,
но никак не обичаше да ходи по турнета.
От едната страна - АББА, от другата - семейството, децата.
- Как балансираш, Агнета? - Да, това е проблем.
Постоянното чувство на вина, че не им отделяш достатъчно време.
Децата винаги се нуждаят от теб, дори и да са навършили 10 години.
Не се чувстваше свойски в ролята на звезда.
Винаги е била съседката, никога не е била наистина звезда.
Беше и си остава момичето от Йоншьопинг. Това се излъчва от цялата й натура.
- Не съм по-различна от останалите. - Нищо подобно.
Напротив. Аз съм съвсем обикновена.
От първия миг изпитах силно чувство.
Започнах да мечтая Агнета да ми стане приятелка.
Върнах се в Холандия и веднага започнах да планирам следващо пътуване до Швеция.
Пътувал съм общо около 30 пъти между Холандия и Швеция.
Дотам и обратно, дотам и обратно.
И съм написал поне сто писма.
В писмата пишех на кои дати съм бил на Екерьо.
Никога не получих отговор, но и не се отказах.
Опитвах се да ходя на места,
които имах чувството, че тя посещава.
Всеки понякога ходи да се храни в заведения край дома си.
- Било е нещо като план, така ли? - Да, това планирах.
После разбрах кой суши бар предпочита,
откъде взема храна за вкъщи,
в кои ресторанти се храни, къде пазарува.
Знаех маршрутите й за разходка, каква кола кара...
Да, следях тези неща, наблюдавах я.
Намирам за ужасяващо даден човек да посвети цялото си време на това
да проучи и следи друго човешко същество.
Това е точно преследване на хора.
За да спре един такъв преследвач, трябва да осъзнае, че постъпва нередно.
Но там е и проблемът -
веднъж позволил на тази самоизмама, на тази фиксация да се разгърне,
тя вече само се разраства.
Всеки уикенд пътувах до Екерьо. Беше много неприятно.
Престоят на хотел ставаше солидно перо.
По-късно открива малка къща на Екерьо,
която се продавала.
И той решава, че ако живее там, ще може да се запознае с Агнета.
През май 1997 г. купих къща на Екерьо.
На 800 м от дома на Агнета?
Преследването вече минава на ново ниво.
Става ясно колко обсебен е бил от нея и каква мощна фиксация е имал.
Дори за краен преследвач е доста необичайно
да купи срещу ипотека къща, за да е близо до обекта на манията си.
В течение на десет години бях преследвана, където и да отидех.
На моменти беше тежко никога да нямаш уединение.
Понякога си мечтаех за местенце, където мога да бъда сама.
Агнета, блондинката от АББА.
Песните още се слушат, но самата тя не се появява никъде.
Суперзвездата е обърнала гръб и на музиката, и на публиката.
В периода 1992-1993 г. Агнета Фелтскуг напълно изчезва от публичната сцена.
Отказва каквито и да е интервюта, затваря се за света.
Дори е наела охранителна компания, която да прогонва любопитните.
След толкова години ми беше омръзнало от пътувания, хотели...
Много често, когато бях далече, тъгувах по дома,
където да съм с децата, да съм нормална.
РАЗКРИТА Е НАЙ-МРАЧНАТА ТАЙНА НА АГНЕТА
В началото на 90-те г. семейството й е изправено пред проблеми.
ТУК Е ПАДНАЛА МАЙКА Й
Баща й умира и майка й се самоубива. Истински ужас. Шокът е пълен.
В такъв момент човек има нужда от утеха, съпричастност, разбиране.
Агнета Фелтскуг наскоро се е развела за втори път.
Изгубила е и двамата си родители.
Сравнително скоро след това умира и Стиг Андерсон -
човекът, открил АББА, мениджърът на групата.
Пръв излиза Стиг Андерсон.
Музикалният издател, автор на песни и "баща на АББА" Стиг Андерсон почина.
Светът ще го запомни такъв.
Мислех, че Агнета сигурно е покрусена от скръб.
Исках да съм до нея, когато има нужда от мен.
След продължителна смяна в склада, той се качва на колата
и препуска към Швеция, за да й помогне в трудния момент.
Исках да й помогна и да я подкрепя,
както нейната музика бе помогнала на мен.
Заспал съм на волана и колата се е обърнала.
Загубил съм контрол над управлението.
Преобърнал съм се и така съм стигнал чак до моста.
Колата беше потрошена, а мен откараха в болницата в Сьодертеле.
Не беше трагедия. Просто бях много изморен, това е.
Но самата катастрофа отвори път за нещо хубаво.
Всяко зло за добро.
От болничното си легло пише на Агнета.
Връща се в къщата си на Екерьо.
На следващата вечер на вратата се почуква.
Тъкмо миех чиниите. Погледнах през прозореца.
Видях две жени да приближават към къщата.
Агнета с приятелка.
Не вярвах на очите си.
Абсолютният ми идол, жената, в която бях влюбен, е на прага ми.
Попита ме как се чувствам след катастрофата.
Бях кълбо от нерви.
Бях положил огромни усилия да се доближа до Агнета.
И ето че тя идваше при мен.
И до днес ми звучи невероятно.
Герт твърди, че по-късно същата вечер Агнета Фелтскуг се върнала.
И двамата се опознали по-добре.
Прекарахме фантастично.
Не съм и мечтал да преживея подобна вечер.
Агнета беше първата, с която правих секс.
Беше вълшебно. Сякаш някаква сила извираше отвътре.
Бях безмерно щастлив, че прекарах първата си нощ с моя идол.
Влюбих се до полуда в нея. Беше невероятно.
Невероятна история е, от мечтите.
Не си могъл да предвидиш такъв развой, когато си бил на 16 г.
Може да си имал надежди или фантазии. Мнозина имат.
Нали не си измисляш тези неща?
Измисляш ли си?
Трябва да напаснеш доста детайли и да навържеш много неща,
за да съшиеш такава история.
Изключителна история.
- Да, странна е. - Не точно странна, но рядко се случва.
Ти си психолог. Намираш ли я за странна?
Рядко се чува такава. Човек не очаква.
За мен е обидно, че като говоря нещо, хората не ми вярват.
Не вярват това, което разказваш на мен.
Твърди, че е правил секс с Агнета.
Съмнявам се.
Но има нещо, което не мога да си обясня.
Различни списания публикуваха снимки, на които са с Агнета.
На тази снимка седя до Агнета.
Седим, държим си ръцете влюбено. Вижда се ясно.
Тя изглежда щастлива, дори много! Да не е нещо като АББА-тар?
Той твърди, че са седели на дивана, хванати за ръка.
Вижда се, че седят на диван, но не си държат ръцете.
Седят съвсем близо един до друг.
Явно не са звезда и преследвачът й.
Имали са някакви отношения.
В противен случай нямаше да седят един до друг.
Имате ли още общи снимки?
На които сме заедно? Не.
Но тази е много важна.
Виждал съм много снимки на хора, прегърнали звезди.
Не знам какво значи тази снимка. За мен е просто снимка.
Да, на нея има двама души. Да, едната е Агнета.
Къде сте?
Майка ми ни снима у дома на рождения ми ден.
Тези тапети на цветя са в дома ми.
Бил съм в къщата и съм виждал снимки с нея на дивана там.
На същия, на който седяхме с Герт.
Да, тя е била в дома му. И това е нещо невероятно.
От тази снимка не оставаш с впечатлението, че са лудо влюбени.
Да, седнали са заедно на дивана,
но в снимката има нещо, което куца.
Ето го доказателството ми, че сме имали връзка.
Невероятно!
Не можех да повярвам.
Беше като в приказка.
Срещахме се няколко пъти седмично.
Разхождахме се и се хранехме с органична храна.
Пътувахме до града, правехме си кратки екскурзии.
Правехме заедно различни неща, като всяка двойка.
Тук се наслаждавахме на природата.
Тя каза, че започва да ме харесва и да се влюбва в мен.
Беше много приятно да съм тук с нея, да хапваме канелени кифлички.
Бих очаквал Агнета да се влюби в изпълнител, в артист.
Не в мен.
Аз бях обикновен склададжия. Но ето че се случи.
В онзи период Агнета се беше усамотила.
Беше време, през което беше силно уязвима.
В живота й се струпаха неприятности.
Според мен това уединение я е направило по-податлива към конкретен тип.
Пресата, медиите, приятелите -
те знаеха ли, че имате връзка?
Не, ние много внимавахме да не попаднем пред камерите.
- Защо? - Да, защо...
Мисля, че за Агнета това беше твърде емоционално.
Отивахме в града на вечеря
или ходехме до Стокхолм за суши, но тя често оставаше в колата.
Когато си влюбен в даден човек,
може да изпитваш страх да не го изгубиш.
И да станеш ревнив.
Веднъж Герт и Агнета са били на кино, гледали са "Под слънцето" на Нътли.
Седяхме един до друг, гледахме филма.
Агнета реши, че прекалено съм се загледал в Хелена Бергстрьом.
В колата се скарахме жестоко.
Уверих я, че искам единствено нея.
Но това не помогна.
След почти година заедно тя скъса с мен.
Писах й писма, за да й кажа, че обичам единствено нея.
В един прекрасен ден Агнета ми се обади
и поиска да се видим при църквата, за да поговорим.
Агнета ми се обади.
"Ще те чакам до църквата в 7,30 ч.
Ще дойдеш ли?"
"Да, ще дойда. Искам да говоря с теб."
"Ако не дойдеш, няма да ти проговоря."
Тя не слезе, но ми помаха да ида при колата й.
Нямаше нужда от думи.
Прегърна ме и каза, че съм й липсвал.
Да, тъжно е.
Отидохме на западното крайбрежие.
Скумесльовстранд е особено място.
Разхождахме се по целия бряг.
После постояхме ето там.
Слушахме шума на вълните. Прекарахме си чудесно.
Агнета започна сериозен разговор за отношенията ни,
дали можем да живеем заедно.
И през есента на 1997 г. реших да се преселя трайно в Швеция.
За мен на света съществуваше само един човек, само една жена.
Често й казвах: "Никога не ме напускай".
Попита ме дали може да работи за мен.
Имахме агенция за склададжии край Стокхолм.
Бях впечатлен, че се е преместил от Холандия в Швеция и е научил езика.
Каза ми, че любовта го е довела в страната,
че приятелката му се казва Агнета и живее в Стокхолм.
Обещах на Агнета да пазя тайна.
Казвах само, че имам приятелка на име Агнета и толкова.
Не ми се стори странно, проявих разбиране - любов е.
Тя може да накара мъжа да направи чудеса.
Получих работата, тя ми харесваше.
Справяше се добре, идваше навреме, не отсъстваше по болест. Беше страхотен.
В Швеция се чувствах много щастлив.
Но пазехме връзката си в тайна.
Това не ми се струваше редно.
Клиент искаше да наеме Герт.
Направиха интервю.
След него клиентът се обади и каза, че не може да наеме Герт.
Бях изненадан и попитах защо.
"Той е лъжец."
Как така лъжец?! Бил казал, че има връзка с Агнета Фелтскуг.
Беше невероятно.
Бих повярвал, че е негов идол, но...
Това Агнета Фелтскуг и Герт да се запознаят
и да се влюбят...
Това не мога да си представя. И мисля, че никой не може.
Такива истории не се чуват всеки ден.
Знаех адреса му, знаех къде живее. И се заех да проуча.
Изглеждаше ми невероятно да са заедно.
Притеснявах се, че може да се е преместил, за да я дебне.
Викнах го в кабинета си.
Казах му, че не бива да говори такива неща.
"Но аз имам връзка с нея."
Това не може да е вярно - Агнета е икона в Швеция.
Тя е известна, а ти си от Холандия и работиш в склад.
"Герт, трудно ми е да го повярвам."
Обадих се в полицията да попитам
дали имат сигнали някой да дебне Агнета Фелтскуг.
Отрекоха такова нещо.
Едва ли биха ми казали, дори да се е оплакала.
Разбирам защо хората не ми вярваха.
Знам, че е малко странно.
Това ме натъжи толкова много, че спрях да ходя на работа, останах си у дома.
Той ми се разсърди.
"Защо лъжеш?"
Тогава това се чудех - защо му е да лъже за нещо такова.
В писмо ми сподели, че има връзка с Агнета.
Пишеше да не казвам на никого, че било тайна.
Съобщи ми, че ако искам да ида до Швеция,
ще ме запознае с Агнета, както и...
Понеже моят идол беше Фрид, можело да се измисли нещо и за нея.
Усъмних се, че нещата са точно така.
Реших, че е някаква измислица, в която иска да ме въвлече.
Не отговорих на писмото.
Продължих да живея както обикновено.
Но често си мислех какво би било, ако бях отишла.
Да видим сега...
Само да видя... Това.
Липсвала й нежността,
не можело да няма начин да продължим.
Писа ми писмо.
"Благодаря за любовта, която ми даде.
Благодаря, че продължи да ме търсиш."
Герт ми показа картинка, която Агнета Фелтскуг му била дала.
Беше написала: "Благодаря, че продължи да ме търсиш."
Тя му благодареше за изключителната му отдаденост.
Ето, октомври 1998 година.
"Здравей, Герт. Много пъти ми се е искало да зарежа всичко вкъщи,
да изтичам при теб и да ти кажа,
че много те обичам и че ужасно ми липсваш."
Писмата, които имам от нея, не са много,
но ги е писала тя, така че това е истината.
Ако изчезнат...
Това би ме убило.
Няма да мога да го понеса. Пазя ги много грижливо.
Мислите ли, че Агнета е писала писмата?
Има ли нещо, доказващо обратното?
Мисля, че са истински. Почти сигурен съм, че са истински.
Или сте чули нещо, от което да съдите, че не са?
Исках да предприема следващата стъпка - да заживеем заедно.
Но тя постоянно ме спираше.
Всичко ставаше, както тя иска.
Тя се прокрадваше до дома ми, но аз не можех да отида у тях.
ТАЙНАТА НА ФЕЛТСКУГ ПАРТИ ЗА ЮБИЛЕЙ
Агнета навършваше 50 г. и правеше грандиозно парти.
Не бях поканен.
Това ме огорчи неимоверно.
Една вечер след работа бях у Агнета.
Каза, че имала да сподели нещо много важно.
Не иска да ме вижда повече. Къса с мен.
Беше ми много тежко.
По същото време умря Брам - любимата ми костенурка.
Изгубих двете най-скъпи на сърцето ми същества.
Благодаря.
И досега не мога да проумея
мотивите й.
Защо скъса с мен?
Така и не получих отговор на този въпрос.
Не може ли да е било, защото вече не е била влюбена в теб?
Не мисля, че е това.
В началото да е толкова влюбена,
да изпитва такава любов, че да пише,
че връзката ни избуява все повече,
а после, два месеца по-късно, да я прекрати...
Това не го разбирам.
Не е възможно.
Моят опит сочи, че никой преследвач не приема "не" за отговор.
Те смятат за свое неотменно право да се държат така
и че всичко се върти около тях.
Такъв човек не приема отказ. Много е трудно да го изкараш от модела.
Той не иска да спре да се държи така.
Беше ми много трудно да проумея, че всичко е приключило окончателно.
Писах й и я помолих да се срещнем до църквата.
Както тя преди ми се обади за такава среща.
Отидох и чаках на мястото, но тя не се появи.
За съжаление.
Направих всичко възможно.
Самата тя ми го каза няколко пъти.
Каза, че ми е благодарна, че не съм спрял да я търся
и в крайна сметка се е получило.
А после ми хлопна вратата под носа.
Не можех да проумея нито да приема, че тя скъса с мен.
Гневях се.
Тя беше казала, че се радва, че не съм спрял да я търся.
Затова продължих да й пиша.
Най-накрая получих отговор.
Това писмо заслужаваше да бъде изгорено, а не прочетено.
Много се разгневих, като го прочетох.
В отговор на това писмо аз написах много други.
Колко много?
До 1999 г. са около 350.
Но тя никога не отговори.
Това е писмото, на което се позоваха в съда.
Датата е 18.01.2000 г.
"Герт, причината, по която ти пиша, е, че искам да бъда оставена на мира.
Държа на решението си - няма надежда да бъдем заедно.
Моля те да зачиташ волята ми.
Не искам повече писма или каквото и да е друго. Агнета."
Сега вече той разбира, че тя отказва.
Няма място за въображение, за фантазии, че ще са заедно -
категорично отхвърляне е.
Той влиза в ролята на отхвърления и искащ да си отмъсти.
И тогава тя започва да се бои за безопасността си.
Години наред той е бил подвластен на манията си и е фантазирал,
че може да се запознае с Агнета и да имат такава връзка.
И поведението се променя
от дебнене на непозната към дебнене на бивш интимен партньор.
Това поражда страх от насилие.
Този тип преследвачи са най-опасните.
Герт започва да залива Агнета с писма.
Опитва се да установи контакт с децата й, с приятели и съседи.
Превръща живота й в истински ад.
Ето какво пише в показанията:
"За периода 1997 - 1999 г. заподозреният е написал
около 300 писма до Фелтскуг.
Звънял й е много често - между един и три пъти дневно.
Освен това е следвал Фелтскуг, където и да отиде тя."
Така ли беше?
Писал съм й много писма
в опит да възобновя връзката ни.
Това е вярно.
Но това, че съм я бил преследвал, не е.
Нека продължа.
Тя е била преследвана,
както се случва с много други жени след скъсване.
Това е проява на контрол,
поведение, до което мъжете прибягват, за да тормозят жените.
"В периода от 1997 г. до септември 1999 г.
заподозреният е наблюдавал и места, които Фелтскуг посещава,
следвал е колата й, причаквал я е по маршрута на разходката й,
- например - църквата на Екерьо..." - Може би веднъж.
"Скитехолм..."
Да си обект на дебнене, е като да си мишена.
Сякаш си пред дулото на ловец.
Постоянно си нащрек в очакване да се случи нещо.
Светът ти се смалява.
"Налага й се да ограничава живота си.
Не смее да излезе, ако няма съсед, който да я придружава."
Но аз й писах, че искам да разговаряме.
Писах го в това писмо.
Той казва, че я обича и какво ли още не,
но ако някой ти казва да прекратиш нещо, че иска да спреш,
обаче ти продължаваш, как това може да е любов?
Не, престъпление е.
Можете ли да разберете, след като чувате това,
че тя е била уплашена?
Не.
Такива хора приемат за реалност фантазиите в ума си.
За тях това, в което вярват, е истината.
В случая с Герт той е твърдо убеден,
че са влюбени и могат да са заедно.
Добър ден и най-топли привети на всички вас.
Всичко е както обикновено - светлината при мен гори за всеки от вас.
През последните няколко месеца той буквално брои дните.
Пише, че предстои да стане нещо важно.
На Коледа 1999 г. отидох до дома й,
макар да ми беше забранено.
Трябвало е да отида, така е било писано.
Влязох в имота й въпреки цялото оборудване за сигурност.
Знам, че не биваше, че може би дори беше глупаво.
Но трябваше да я видя.
Този път аз бях този, който отиваше при нея.
Защо да не мога да говоря с нея? Това не го разбирах.
Никога не бих й посегнал.
Винаги съм бил много мил с нея.
А после ме арестуваха, защото тя се била бояла за живота си.
На Герт е казвано и показвано по всякакъв начин,
че трябва да я остави на мира.
Кой знае какво би станало, ако не се беше обадила в полицията
и не бяха го арестували.
АРЕСТУВАН У АГНЕТА
Той я е преследвал и тормозел повече от година,
но когато в съда в Солна започва процесът,
не се е налагало тормозената певица да се среща с фанатичния си обожател.
Присъствах, защото бях обвинен в тормоз.
Но не чувствах никаква подобна вина.
За себе си бях твърдо убеден, че не съм сторил нищо лошо.
Това е психологически тормоз. Преследването е такова престъпление.
Подкопават се устоите на съзнанието на жертвата, придобива се власт над нея.
ОБСЕБЕН СЪМ ОТ НЕЯ
Той обясни пред съда, че Агнета Фелтскуг е всичко за него.
Отрече някога да я е наранявал или обиждал.
Герт е съвсем наясно какво е извършил.
АГНЕТА: БОЯ СЕ ЗА ЖИВОТА СИ
За егото му е било огромно ласкателство:
тази жена е знаменитост,
величина от световен мащаб, а той има сила над нея.
Тя се бои от него. Той притежава власт над нея.
За това става дума.
Когато днес Агнета Фелтскуг влезе в съда,
34-годишният холандец бе отведен в друга зала.
Агнета беше уредила нещата така,
че да не се стига до среща с мен в съдебната зала.
И досега не знам защо.
Цялата тази история с преследвача
повлия драматично на Агнета.
Тя дойде в потвърждение на страховете, накарали я да обмисля
и да реши да се оттегли далече от славата и агресивните фенове.
ИСКАМ НОРМАЛЕН ЖИВОТ
И тогава се случи точно това.
Лекарят, който го прегледа, заяви, че страда от еротомания,
или т. нар. синдром на Клерамбо.
При него вярваш, че другият те обича, макар фактите да сочат противното.
- Трябваше да отида на криминален... - На съдебен психолог.
Той ми каза да не си въобразявам, че вярва, че съм имал връзка с Агнета.
- Така ли? - Така каза.
"Глупаво е да говориш такива неща, никой няма да ти повярва."
За няма и пет минути ми лепна етикет.
- Това е много дразнещо. И болезнено. - Да, боли.
Повече от година Герт ван дер Граф дебне и тормози бившата звезда на АББА.
Днес той бе осъден за тормоз.
Ще бъде депортиран без право на връщане за 2 г.
Това означава, че преследвачът на Агнета си отива в Холандия
и тя ще може да живее спокойно.
Герт беше осъден.
Наказанието бе депортиране и издаване на ограничителна заповед.
Моят опит със случаи на дебнене сочи, че това е само лист хартия.
За преследвача няма никаква тежест.
Наказанието, наложено на Герт, не бе достатъчно възпиращо.
За мен не е изненада, че той продължава.
Пътува до Швеция, продължава да й пише,
забелязван е неколкократно близо до мястото, където тя живее.
Имах две седмици да напусна Швеция.
Трябваше да изоставя всичко, което ме правеше щастлив.
Върнах се във Вадинксвен, където нямах дом,
затова временно живях при майка ми.
След скандала Герт е осъден и от феновете на АББА в Европа.
Те искат да защитят Агнета.
Изпращат му заплашителни писма, обаждат му се,
някои дори заявяват, че ще го убият.
И после гръмна бомбата, голямата сензация.
Ето. Наистина ли си излизал с нея?
Наистина са имали връзка. Герт и Агнета Фелтскуг са били гаджета.
Ето го, черно на бяло. Самата Агнета Фелтскуг също потвърждава.
ИМАЛИ СА ТАЙНА ВРЪЗКА
Умът ти не го побира!
Този човек, който като 8-годишно момче се влюбва в лице от екрана,
наистина е имал отношения със същата тази звезда.
Самата мисъл звучи откачено. Нима е възможно?!
В живота такива неща не стават.
И ДВАМАТА БЯХМЕ МНОГО ТЪЖНИ
Как е възможно той... Не мога дори да си го представя.
Казвате ми... Опитвам се да го осмисля.
Боже! Тя е могла да има всеки мъж, когото поиска. Защо точно него?
Имала е нужда от нещо различно.
Може би е имала нужда от дебел холандски склададжия.
Най-сетне е имала човек, който съществува само заради нея,
човек, посветил се изцяло и единствено на нея.
ГЕРТ РАЗКАЗВА ЗА ВРЪЗКАТА СИ СЪС ЗВЕЗДА ОТ АББА
Изтощил я е с упорство. Тя признава, че не можела повече да се съпротивлява.
Толкова силен е бил натискът. Тя го казва.
НИКОГА НЯМА ДА СЕ ОТКАЖА
Дори да са имали връзка, не можем да обвиняваме певицата за нищо.
Единственият виновен е Герт.
Агнета отказваше изобщо да го спомене или да коментира отношенията им.
Мъжът, който ви преследваше, още ли ви безпокои?
Не знам дали мога да говоря за това. Едва ли ще го направя.
Не мога от съображения за сигурност.
Някога е извадил късмета да притежава красавица, звезда.
Но любовта вече я няма.
Трагедията обаче е,
че понеже е известна, Агнета е навсякъде около него.
За нас АББА никога не е била минало, музиката е част от нас.
Почти всеки ден я виждам. АББА отново е на гребена на вълната.
Виждам я на сцената, по вестниците.
Разбира се, тя много ми липсва.
Никога няма да се отърси от образа на Агнета в своя живот.
Това е невъзможно положение, капан. И той няма изход от него.
Сигурно е кошмарно.
Предполагам, че ти е много трудно да затвориш тази страница.
Вече минаха доста години.
Мисълта не напуска ума ми. Връща се пак и пак.
В живота ти е имало период, който е бил нещо изключително и прекрасно.
Може би е нещо, от което никога няма да се откажа,
докато дишам, докато съм жив.
Може да звучи странно, но самата Агнета го каза...
Каза, че се радва, че не съм престанал да се грижа за нея.
- Затова няма да престанеш. - Никога няма да престана.
Добре, приключихме.
- Благодаря за разговора. - Моля.
Възможно ли е да обичаш някого, който не отвръща на чувствата ти?
Защо да не е?
Да обичаш някого, който не те обича, е начин на живот.
Може би така запълваш празнота в него.
Особено ако освен това в живота ти всъщност няма нищо друго.
Аз изобщо не съм религиозен.
Но понякога се обръщам към Бог с молба да ми даде сили.
Възможно е там горе да има нещо, което може...
Поне така се надявам...
Да ми помогне да се справя с проблемите си.
"Здравей, Агнета, надявам се, че си добре.
В Куворден е хубаво.
Аз още работя в склада.
Имам чудесни колеги.
Понякога излизаме на бира през уикенда."
Плаче за поддръжка.
- Не си много по градинарството. - Никакъв ме няма.
"Днес дойде съседът Вигент."
Всичко това са плевели. И това. Трябва да ги...
"Каза, че трябва да оправя градината."
Много се ядосвам, че не запретваш ръкави.
Аз го правя вместо теб.
"Не знам дали да ти казвам това,
но вече няколко пъти се заприказвам с една жена - Берна.
Само приятели сме, но ми се струва, че тя иска да сме нещо повече.
Никога няма да пусна това писмо.
И ти никога няма да го прочетеш.
Може би така е най-добре.
С много обич, Герт."
Повечето хора мислят, че случаите на преследване са рядкост.
Че се отнасят до известни личности, кралски особи, политици...
А жертва на преследване може да е всеки. И всеки може да е преследвач.
Преследването не е изолирано явление.
Мисля, че в Швеция има 600 000 случаи на хора,
които твърдят, че са преследвани.
А тук, в САЩ, те са още повече.
Жертвата никога не се възстановява от травмата от преследването.
И трайно изгубва усещането, че е в безопасност на този свят.
Съветвам всеки, който е обект на преследване, да си води дневник.
Да снима, да алармира властите.
Да споделя с близки и приятели.
А какво бихте казали на преследвачите?
Едва ли биха приели съвет,
защото не биха си признали, че са преследвачи.
АГНЕТА ФЕЛТСКУГ БЕ ПОКАНЕНА, НО ОТКАЗА ДА УЧАСТВА В ТОЗИ ДОКУМЕНТАЛЕН ФИЛМ
Превод Албена Христофорова